《梅子黄时雨 寄许定生夫人》
清代·江瑛

春晚苔深，怎幽径难寻，那日妆阁。但破屋依然，闲了帘幕。

曾记栏杆同倚处，满阶尽是花飘泊。斜阳薄。别恨迢迢，往事如昨。

离索。扁舟晓角。伤心千万里，何处栖托。料岑寂兰闺，孤灯泪落。

付与琴声情更切，最愁人月明风恶。烟波作。梦被柳绵迷却。

作者简介：江瑛，字蕊珊，甘泉人，解元江璧妹，汪阶符室。